Alkoholi tarvitamisega seotud probleemid Kehras ei erine Eesti keskmisest.
Neljapäeval, 2. augustil toimus Kõrvemaa puhkekeskuses Eesti Karskusliidu projekti „Alkohol ja kogukond“ esimene Kehra piirkonda puudutav ümarlaud.
Projekti eesmärk on luua koos kogukonnaga lahendusi alkoholi liigtarvitamise vastu. Ümarlauas osalesid Kehrast pärit karskusliidu juhatuse liige Peep Kask, Anija vallavolikogu keskkonna- ja turvalisuse komisjoni esimees Kaarel Aruste, Kehra koguduse pastor Eenok Palm, Annika-Agu Aasrand MTÜst Koostöökoda, Eesti Karskusliidu juht Lauri Beekmann, sisekaitseakadeemia kriminoloogia õppejõud Uno Traat ja Keila piirkonnapolitseinik Madis Melzar.
Ümarlaua eesmärk oli kaardistada alkoholiga seotud probleemid Kehras ja panna paika plaan sügisese alkoholiteemalise nädala läbiviimiseks.
Alkoholi saab liiga lihtsalt
Uno Traat andis ümarlauas ülevaate alkoholi tarvitamisega seotud probleemidest Eestis. Ta tõi välja statistika majandusliku olukorra, kuritegevuse ja alkoholi tarvitamise vahel. Ta ütles, vägivallakuriteod on sageli seotud alkoholi liigtarvitamisega.
Loe pikemalt Ida-Harju ajalehest Sõnumitooja